Boek: ‘Reisgenote’ – Joanita Erasmus-AltJoanita Erasmus-Alt Reisgenote bevat ŉ keur uit die kortverhaalbundel Die reisgenoot wat oorspronklik in 2013 ingedien is as kreatiewe komponent van ŉ meestersgraadstudie aan die Universiteit van die Vrystaat (onder leiding van prof. HP van Coller). Reisgenote het pas by Naledi Uitgewers verskyn. Ingesluit by hierdie bundel is ŉ CD waarop verhale voorgelees word met musiek wat deur Joanita Erasmus-Alt self gekomponeer is. Dit word deur Christo Olivier, ŉ bekende omroeper en rugbykommentator, voorgelees. As simboliese “reisgenote” is enkele gedigte getoonset wat tematies by Erasmus-Alt se eie verhale aansluit. Die “reisgenote” is tematies van aard, maar ook in die gesprek tussen tekste, musikale werke en die kunstenaars wat betrokke was by die projek. Prys: R200,00* *Prys onderworpe aan verandering Koop die boeke by Graffiti Boeke